THE STANDARD Art Fest: รวมลิสต์นิทรรศการศิลปะที่ไม่ควรพลาดตลอดเดือนกุมภาพันธ์ 2562
THE STANDARD Art Fest ชวนคุณไปพบเจอมุมมองและประสบการณ์ใหม่ๆ พร้อมแต่งเติมและเก็บเกี่ยวแรงบันดาลใจดีๆ ผ่านนิทรรศการศิลปะที่เรารวบรวมมาให้ ทั้งงานที่ควรรีบไปชมก่อนหมดโอกาส หรืองานน่าสนใจที่จะเกิดขึ้นตลอดเดือนกุมภาพันธ์ 2562 นี้ และเราไม่อยากให้พลาดแม้แต่งานเดียวPhoto: Lampu KansanohLike or Share Maybe Both?What: แค่ภาพที่ปล่อยออกมาโปรโมตก็เรียกร้องให้เราอยากชมมากๆ แล้ว สำหรับงานด้วยลายเส้นและฝีแปรงที่ดูมีสีสันและสนุกสนาน กับนิทรรศการ ชอบก็ไลค์ ใช่ก็แชร์ โดยศิลปินหญิง ลำพู กันเสนาะ ซึ่งนำเสนอผลงานจิตรกรรมว่าด้วยวิถีชีวิตของผู้คนในยุคออนไลน์ที่เข้ามามีบทบาทกับชีวิตของคนอย่างมาก ทั้งกิจกรรมการเสพรับข้อมูล และการแสดงออกซึ่งตัวตนของผู้คนในโลกออนไลน์ ล้วนกลายเป็นพฤติกรรมที่คนจำนวนมากกระทำลงไปโดยไม่ได้ใส่ใจต่อเหตุการณ์ว่าควรไม่ควร ซึ่งในส่วนนี้ศิลปินอาจได้แรงบันดาลใจจากเหตุการณ์ในโลกออนไลน์บางอย่าง ที่นำเสนอวิธีคิดแบบ รู้เท่าไม่ถึงการ ออกมาได้อย่างน่าสนใจ เรื่องราวทั้งหลายนี้ต่างขับออกมาผ่านผลงานศิลปะที่ยั่วเย้า และล้อเลียนผู้คนในสังคมอย่างน่ารัก แอบแสบๆ คันๆ อยู่สักนิดWhen: วันนี้ถึง 17 มีนาคม 2562Where: หอศิลป์ร่วมสมัยอาร์เดล ถนนบรมราชชนนี กรุงเทพฯHow: www.facebook.com/events/1985783011504018Revisited and DepartedWhat: กลับไป จากมา คือนิทรรศการที่ถักทอเรื่องราวจากสองบุคคล ผู้ให้อิทธิพลแก่ชีวิตและการทำงานศิลปะของศิลปิน นาวิน ลาวัลย์ชัยกุล ศิลปินรางวัลศิลปาธร สาขาทัศนศิลป์ปี พ.ศ. 2553 ซึ่งเป็นการกลับมาแสดงงานในบ้านตัวเองอีกครั้งหลังจากห่างหายไปนานตั้งแต่งาน ศาลานาวิน เมื่อ 11 ปีก่อน และการกลับไปจากมาของเขานั้นได้แรงบันดาลใจมาจากบุคคลสองคน หนึ่งคือบิดาของเขา และสอง มณเฑียร บุญมา อาจารย์ผู้ล่วงลับและศิลปินไทยผู้มีชื่อเสียง ภายในนิทรรศการจะร้อยความสัมพันธ์จากรุ่นสู่รุ่น ครอบคลุมเรื่องราวอันใกล้ชิดทั้งชีวิตและการทำงาน จนถึงวัตถุสะสมส่วนตัว เพื่อโยงไปยังงานศิลปะชุดใหม่ที่จัดแสดงร่วมกับผลงานชิ้นสำคัญจากคลังผลงานของศิลปินWhen: วันนี้ถึง 7 เมษายน 2562Where: บางกอก ซิตี้ซิตี้ แกลเลอรี่ ซอยสาทร 1 กรุงเทพฯHow: www.facebook.com/events/789241271431114When He Falls in Love with BooksWhat: ถ้าเอ่ยชื่ง โอ๊ต มณเฑียร คุณคงนึกถึงศิลปินที่เต็มไปด้วยอารมณ์โรแมนติกที่ขับภาพที่แสนเย้ายวนและอ่อนหวานอยู่ในที และครั้งนี้เขากลับมาจัดนิทรรศการของเขาอีกครั้งใน หอสมุดแห่งชาติ และเขาก็ผันตัวจากศิลปินวาดภาพมาเขียนเรื่องสั้น จัดทำเป็นหนังสือที่ชื่อ ศิลปิน ผู้ตกหลุมรัก หนังสือ ซึ่งเป็นชื่อเดียวกันกับนิทรรศการ โดย โอ๊ต มณเฑียร จะมาอ่านเรื่องสั้นพิเศษที่ถูกเขียนขึ้นโดยมีหนังสือหายากในหอสมุดแห่งชาติเป็นแรงบันดาลใจ รวมไปถึงจัดแสดงงานศิลปะที่ต่อยอดจากหนังสือ ที่จะทำให้ประสบการณ์การอ่านของคุณมีความโรแมนติกมากกว่าทุกครั้งที่ผ่านมาWhen: วันนี้ถึง 28 เมษายน 2562Where: หอสมุดแห่งชาติ ถนนสามเสน กรุงเทพฯHow: www.facebook.com/events/401655737312132Still HereWhat: ผลงานภาพถ่ายสุดท้ายของศิลปินหน้าใหม่ที่เคยมีอนาคตสดใส แต่กลับต้องดับสลายไปจากอุบัติเหตุ ศิลปินลูกครึ่งไทย-อังกฤษ ลีโอ สิงโต เกาเวน ซึ่งเกิดและโตในเมืองไทย เขาตั้งชื่อภาพถ่ายชุดสุดท้ายของเขาว่า ยังอยู่ ด้วยความบังเอิญราวกับจะบอกว่าเขายังอยู่เสมอ และความตายเป็นเพียงการล่มสลายของร่างที่ถูกบดขยี้โดยความสะเพร่าของคนสร้างตึกสูงขณะที่เขาเดินผ่านโครงการคอนโดหรูในซอยสายน้ำผึ้ง สุขุมวิท 22 ภาพเหมือนฝันแห่งชุด ยังอยู่ ยังคงอยู่ให้เรารู้สึกเสียดายในอนาคตที่เขาไม่มีโอกาสจะมีด้วยศักยภาพที่มากล้น ทั้งความละเอียดอ่อนอันแยบยล ผ่านสายตาที่อ่อนโยน และเห็นอกเห็นใจ When: วันนี้ถึง 24 กุมภาพันธ์ 2562Where: Gallery Oasis ซอยสุขุมวิท 43 กรุงเทพฯHow: www.facebook.com/events/1341172379359228Im Not a Basic BitchWhat: นาง(ร้าย) หรือ Siamese Femme Fatalesละครเวทีดราม่าเชิงสารคดี เพื่อสำรวจพื้นที่ทับซ้อนระหว่างภาพตายตัวของตัวละครและตัวตนของนักแสดงทั้งบนพื้นที่สื่อและชีวิตส่วนตัว ซึ่งเราขอแนะนำให้เป็นละครเวทีที่คุณควรชมที่สุดในเดือนนี้ เพราะไม่มีโอกาสบ่อยครั้งนักที่เราจะได้เห็นพลังทางการแสดงของนักแสดงมืออาชีพทั้ง บุ๋ม-รัญญา ศิยานนท์ นุ่น-ศิรพันธ์ วัฒนจินดา และก้อย-อรัชพร โภคินภากร แบบใกล้ขอบเวที โดยทั้งสามคนจะมารับบท นางร้าย ตามสูตรฉบับละครไทย ที่จะหยิบยกขึ้นมานำเสนอมิติของตัวละครผู้หญิงและภาพจำเดิมๆ ที่ทำกันมายาวนาน ให้กลายมาเป็นเรื่องราวใหม่ที่น่าสนุก แถมนักแสดงทั้งสามคนยังต้องสลับบทกันไปมาในทุกรอบการแสดงอีกด้วย When: วันที่ 22-24 กุมภาพันธ์ 2562 และ 1-3 8-10 มีนาคม 2562Where: ศูนย์ศิลปวัฒนธรรมแสงอรุณ ชั้น 6 อาคารแปลนเนรมิต สาทรซอย 10 กรุงเทพฯHow: ราคาบัตรตั้งแต่ 650-1000 บาท สามารถจองบัตรได้ที่ www.ticketmelon.com/apropos/nangraiDo You Think of Me?What: นิทรรศการขนาดจุ๋มจิ๋มจาก จิรา (Jirayu Koo) นักทำภาพประกอบด้วยสไตล์ในการสร้างสรรค์งานและคาแรกเตอร์จากรูปทรงที่เรียบง่ายตรงไปตรงมา ผสมเข้ากับองค์ประกอบแบบกราฟิกด้วยคู่สีสดใส และแฝงไว้ด้วยความสนุกจากแรงบันดาลใจที่รายล้อมรอบตัว ด้วยสไตล์ที่เป็นเอกลักษณ์จึงทำให้จิราได้ทำงานร่วมกับลูกค้าทั้งในและต่างประเทศ อย่างเช่น Apple Uniqlo Beams The New York Times มาแล้ว และครั้งนี้เธอนำผลงานใหม่ล่าสุด Think You Very Much ที่เธอตั้งใจทดลองถ่ายทอดความคิดถึงข้างใน ผ่านชิ้นงานหลากหลายรูปแบบ ออกมาให้มองเห็นได้ด้วยตา สัมผัส และรู้สึกได้ถึงความมีอยู่จริง เพื่อให้ลองนึกถึง ความคิดถึง ในมิติที่ต่างออกไปWhen: วันนี้ถึง 30 เมษายน 2562Where: Objects of Desire Store ชั้น 3 ศูนย์การค้าสยามดิสคัฟเวอรี่ กรุงเทพฯHow: www.facebook.com/events/2491388394222391This Is For You Only YouWhat: หลังห่างหายจากการจัดนิทรรศการของตัวเองไปกว่า 3 ปี Sundae Kids สองอิลลัสเตรเตอร์สาวชาวไทยที่เราต่างหลงรักลายเส้นและเรื่องราวของพวกเธอ กลับมาอีกครั้งในนิทรรศการ This Is For You เพราะเรื่องบางเรื่องเราทำให้ได้กับคนบางคน เช่นเดียวกันกับความรู้สึกบางอย่าง เรามีให้ได้กับคนบางคนเท่านั้น ไปร่วมค้นหา You หรือ เขาคนนั้น ของคุณร่วมกัน ถือเป็นควันหลงวาเลนไทน์แล้วกันนะWhen: วันนี้ถึง 3 มีนาคม (หยุดวันอังคาร)Where: YELO House ซอยเกษมสันต์ 1 กรุงเทพฯHow: www.facebook.com/events/222981261987877พิสูจน์อักษร: 
นิทรรศการ ชอบก็ไลค์ ใช่ก็แชร์ โดยศิลปินหญิง ลำพู กันเสนาะ นำเสนอผลงานจิตรกรรมว่าด้วยวิถีชีวิตของผู้คนในยุคออนไลน์ที่เข้ามามีบทบาทกับชีวิตของคนอย่างมาก ทั้งกิจกรรมการเสพรับข้อมูลและการแสดงออกซึ่งตัวตนของผู้คนในโลกออนไลน์ ล้วนกลายเป็นพฤติกรรมที่คนจำนวนมากกระทำลงไปโดยไม่ได้ใส่ใจต่อเหตุการณ์ว่าควรไม่ควรโอ๊ต มณเฑียร ผันตัวจากศิลปินวาดภาพมาเขียนเรื่องสั้น จัดทำเป็นหนังสือที่ชื่อ ศิลปิน ผู้ตกหลุมรัก หนังสือ ซึ่งเป็นชื่อเดียวกันกับนิทรรศการใหม่ของเขา และเขาอ่านเรื่องสั้นพิเศษที่ถูกเขียนขึ้นโดยมีหนังสือหายากในหอสมุดแห่งชาติเป็นแรงบันดาลใจกลับไป จากมา นิทรรศการล่าสุดของ นาวิน ลาวัลย์ชัยกุล ศิลปินรางวัลศิลปาธร สาขาทัศนศิลป์ปี พ.ศ. 2553 ซึ่งเป็นการกลับมาแสดงงานในบ้านตัวเองอีกครั้งหลังจากห่างหายไปนานตั้งแต่งาน ศาลานาวิน เมื่อ 11 ปีก่อน